Die Spinasiekoning van Khayelitsha: 'n Storie oor persoonlike oorwinnings, entrepreneurskap en gemeenskapsorg…Currently selected
die-spinasiekoning-van-khayelitsha Die Spinasiekoning van Khayelitsha: 'n Storie oor persoonlike oorwinnings, entrepreneurskap en gemeenskapsorg…
Spinasie, die begeerte om homself te bewys en 'n opregte omgee-ingesteldheid het Lufefe Nomjana en sy spinasiegebaseerde bakkery in 'n trotse besigheid, wat nou begin het om aan 'n plaaslike kettingwinkel te voorsien, verander.
En, hoewel Lufefe se droom dalk gebou is op die besef dat hy meer het om aan sy gemeenskap te bied en die passie om 'n verskil te maak, is dit net harde werk wat hierdie jong entrepreneur in 'n suksesvolle besigheidsman omskep het.
Hy het in eenvoudige omstandighede in die Oos-Kaap grootgeword en skool teen die ouderdom van 17 verlaat om Kaapstad toe te kom, werk te kry en te help om sy ma en jonger broers te onderhou.
"Ek het op my eie in 'n plakkershut in Kaapstad gewoon en op die een of ander manier het ek by 'n lewe van drank en kriminele aktiwiteit betrokke geraak. Ek het steeds gestudeer, maar Graad 11 gedruip. As rolmodel en spanleier onder my vriende het ek gou besef dat ek my lewe sou moes verander as ek van my ou lewe wou ontsnap en suksesvol wou wees.
"My ma het Kaap toe gekom om hier te kom woon en ek het Graad 11 herhaal en geslaag. In my agterkop het ek die besef en die doelwit gehad om my lewe te verbeter, maar ek het nog nie geweet hoe ek dit sou doen nie."
Lufefe sê dat hy uiteindelik sy matrieksertifikaat bekom en vir 'n kleremaatskappy begin werk het, waar hy die geleentheid gehad het om ook klere aan te koop en in sy vrye tyd te verkoop. Daarna het hy vir 'n versekeringsmaatskappy gewerk, waar hy ondervinding opgedoen het oor hoe om klante te hanteer en produkte te verkoop.
"Op 'n dag het ek besluit om as vrywilliger by 'n plaaslike gemeenskapstuin, waar spinasie geplant is, te gaan werk en dit het my gedagtes aan die gang gesit oor die moontlikhede hoe spinasie – as 'n gesondheidskos – by produkte wat daagliks verbruik word, ingesluit kan word."
As iemand wat in Khayelitsha gewoon en gewerk het, het Lufefe die uitdagings rakende 'n gesonde leefstyl en gesonde eetgewoontes in 'n township verstaan. "Ek het aanlyn gaan leer oor bestanddele en hoe om te bak, aangesien ek niks daarvan geweet het nie. So het ek die resep vir spinasie in brood ontwikkel en begin om my produkte onder die naam Espinaca Express Bakery te verkoop."
Hy onthou dat hy in die begin douvoordag opgestaan het om die bestanddele te meng en brood in 'n emmer in sy hut te knie, voor hy dit om 3 vm in 'n buurman se oond gaan bak het tot 6 vm, waarna hy dit op die plaaslike mark verkoop het.
"Maar my droom was groter as die hut waarin ek gewoon het, en ek het besef dat die omstandighede nie as kosverkooppunt geskik was nie. Ek het gou genoeg besef dat ek hulpbronne benodig." Met behulp van befondsing deur 'n plaaslike bank was Lufefe – nou as die Spinasiekoning in Khayelitsha bekend – in staat om 'n vraghouer aan te koop en 'n behoorlike bakkery in te rig.
Soos hy sy produk begin bemark en verkoop het, het hy ook baie moeite gedoen om die plaaslike gemeenskap oor die voordele van 'n gesonde leefstyl en gesonde eetgewoontes op te voed.
"Ons lewer per fiets af om die boodskap oor 'n gesonde leefstyl te beklemtoon en ek dink mense begin om my produkte te verstaan, terwyl baie mense voorheen gedink het dat gesonde kos baie duurder moes wees en dus waarskynlik nie vir hulle bedoel is nie."
Vandag, sê Lufefe, ding Espinaca-broodverkope in 'n Khayelitsha-kleinhandelaar goed mee met ander produkte.
"Vir my gaan dit nie soveel oor die geld nie, maar oor die inwerkingstelling van my plan en om te sien hoe my produkte gebak, verkoop en geniet word. My droom bly om 'n invloed op my gemeenskap te hê en mense se lewens deur gesonde eetgewoontes en 'n gesonde leefstyl te verbeter."
Espinaca Innovations het onlangs 'n nuwe restourant/kafee in 'n Khayelitsha-winkelsentrum oopgemaak, waar hulle meer as die bekende heerlike kolwyntjies en spinasiebrood sal verkoop. Lufefe het sy spyskaart uitgebrei met nuwe, gesonde produkte van spinasie, soos wraps, skommeldrankies, koekies, spinasiesop en nog vele meer.
"Die besigheid groei geweldig en die nuwe ontwikkelinge is baie opwindend. Ek het vyf werklose gegradueerdes gewerf om by die vernuwingspan aan te sluit en in hulle onderskeie dissiplines of studiegebiede te praktiseer. Ons sal binnekort nog 'n tak in Stellenbosch oopmaak en die lewe is vol moontlikhede," sluit Lufefe af.
As dit nou nie suksesvolle entrepreneurskap is nie ...!
Aan waardige begrafnisse toegewy Aan waardige begrafnisse toegewy http://www.sanlam.co.za/businessblog/artikels/Pages/aan-waardige-begrafnisse-toegewy.aspx http://www.sanlam.co.za/blog/PublishingImages/GoodNews_Banner.jpg, /blog/PublishingImages/GoodNews_Banner.jpg 6/27/2018 8:35:46 AM 0 185170 aspx http://www.sanlam.co.za/businessblog/artikels/Pages/Forms/AllItems.aspx html False aspx 2018-06-26T22:00:00Z Nomfundo Mcoyi, wenner van die 2017 Mediumgrootte Besigheid, Entrepreneur van die Jaar-toekenning, geborg deur Sanlam en Business Partners, skram nie van uitdagings af weg nie.
Vrywillige Werkers Vrywillige Werkers http://www.sanlam.co.za/businessblog/artikels/Pages/vrywillige-werkers.aspx http://www.sanlam.co.za/businessblog/PublishingImages/LabourNews2_ArticleBlogBanner.jpg, /businessblog/PublishingImages/LabourNews2_ArticleBlogBanner.jpg 7/14/2016 12:47:29 PM 0 185515 aspx 8734 http://www.sanlam.co.za/businessblog/artikels/Pages/Forms/AllItems.aspx html False aspx 2016-07-13T22:00:00Z Alle werkers, onbetaalde vrywilligers ingesluit, het 'n grondwetlike reg op billike arbeidspraktyke. Tog word "onbetaalde werknemers wat vir welsynsorganisasies werk" spesifiek van die bepalings van die Wet op Basiese Diensvoorwaardes uitgesluit.
Oorweeg die Voor- en Nadele voor jy 'n Begunstigde op 'n Polis Benoem Oorweeg die Voor- en Nadele voor jy 'n Begunstigde op 'n Polis Benoem http://www.sanlam.co.za/businessblog/artikels/Pages/oorweeg-die-voor-en-nadele-voor-jy-n-begunsigde-op-n-polis-benoem.aspx http://www.sanlam.co.za/businessblog/PublishingImages/Bus_blog_beneficiaryPolicy.jpg, /businessblog/PublishingImages/Bus_blog_beneficiaryPolicy.jpg 2/12/2019 9:48:28 AM 0 185410 aspx 777 http://www.sanlam.co.za/businessblog/artikels/Pages/Forms/AllItems.aspx html False aspx 2019-02-11T22:00:00Z Wanneer iemand as 'n begunstigde ten opsigte van die doodsvoordele van 'n langtermynversekeringspolis benoem word, moet die voor- en nadele eers sorgvuldig saam met jou finansiële beplanner oorweeg word, voordat 'n finale besluit geneem word.